ስለዚህ በመጀመሪያ ሴቶች ለመጽነስ ሲፈልጉ ሕገ እግዚአብሔር መጠበቅ ሕገ ተራክቦን ማክበር፤ ከዚያም ጤነኛና በትክክል የእርግዝና ሂደት ውስጥ የሚገኝ ልጅ እንዲሰጣቸው በጸሎት፤ በጾም፤ በሰጊድ፤ በምጽዋትና፤ በንሥሐ ፈጣሪን መጠየቅና ኀሊናን ማዘጋጀት ከተለያዩ ሱሶች ራስን መጠበቅ ይገባል። የተባረከና ጤነኛ ጽንስ አድርግልኝ መልካም ልጅ ፈጣሪውን የሚፈራ፤ እናት አባቱንና ሰውን ሁሉ የሚያከብር ልጅ ስጠኝ ብሎ መለመን ይገባል። ይህ ደግሞ በወንዱም በሴቷም በኩል ሊደረግ የሚገባው ልመና ነው። በመሆኑም ሰዎች አስጊ ነው ያሉት ላይሆን ይችላል።ጤነኛ ነው ያለት ደግሞ ችግር ሲፈጥር ይታያልና በስጋት ብቻ ጽንስ እንዲቋረጥ፤ሕይወት እንዲጠፋ ማድረግ ግን ተገቢ አይደለም።
